Sacrosancto et exorabili loco in onore Dei omnipotentis et beatæ Dei genitricis Mariæ sanctorumque [apostolorum Petri et Pauli] consecrato, in pago Matisconense, cuique preest domnus Hemardus, reverendus aba, [famulans inibi Deo et sanctis ejus] cum turba monachorum sibi credita. Ego igitur Engelbertus, peccatorum meorum magnitudines [considerans, crebrasque et inordinatos] hujus caduci seculi casus perspiciens, dono predicto loco, Cluniaco scilicet monasterio, aliquid [de rebus juris mei quæ mihi tam paterna] successione quam etiam justa acquisitione opvenerunt: oc est imprimis mansus indominicatus [qui est in villa Flaviaco, cum omnibus suis] apendiciis: oc est vineis, campis, silvis, aquis aquarumque decursibus, domibus, edificiis, exitibus et regressibus, quitquit exquisitum est, quotque restat ad inquirendum, cum omni sua mobilitate, servis videlicet et ancillis, et portum quem in ipsa villa [esse videtur; dono] et in alio loco quiquit in Crapon villa similiter, quiquit visus sum abere vel possidere; et dono similiter in monte M[arcio]..... similiter donat in monte Communaco, qui est super ecclesiam Sancti Petri, quiquit diu possideat. Et dono in Tadernaco villa [omnia] que ibi possideo, in Morcio villa similiter quiquit ibi abere videor; dono etiam vineam, quæ est in Cavariaco villa; dono quoque et aream unam infra muros [Vien]næ civitatis, que terminatur ab uno latere et uno fronte vias publicas, in alio latere terra que fuit Arestancio, [in alio fronte terra Sancti Mau]rici, et terram Sancti Andreæ; dono coque servos et ancillas his nominibus: Arlovum cum uxore sua et infantibus suis, [Eldevoldum cum uxore et infan]tibus suis, et Gotmart cum uxore sua et infantibus suis, Aymone cum uxore sua et infantibus suis, Girbertum cum uxore sua [et infantibus suis, Brocianum cum uxore sua] et infantibus suis, Autberga cum infantibus suis, Marcoardo, Bernardo cum uxore sua et infantibus suis. S[unt vero ipse res site in pago Vienense,] in agro Communacense, in villis seu in curtilibus jam denominatis. Totum et ad integrum dono atque transfundo [in alimonia vel in stipendia monachorum] in predicto loco Deo servientium, pro remedium anime mee et fratris mei Sobbonis archiepiscopi, [et genitorum nostrorum Berlionis et Ermengardis], et pro salute filii mei Teutboldi, pro animabus coque Emmelt et Noviane, insuper et pro salute omnium Christi fidelium [vivorum seu defunctorum, ut rectores] ipsius loci teneant et possideant, et quiquid voluerint exinde faciant; ea tamen ratione ut ipsi..... senti semper recipiant; et vineam similiter, que est in Cavariaco, cum supradicto servo Beroardo cum uxore sua........ dictas res mihi usufructuaria reservo. Si quis vero, quod futurum esse minime credo, et si ego ipse, aut [ullus homo, aut] aliqua persona, qui contra ista donacione aliquid agere vel temptare voluerit, una cum fisco solvat..... donacio facta firma permaneat, constipulacione [subnixa. S. Engelberti.] Sobbo, humilis archiepiscopus, [subscripsi]. S. Disderio. [S. Ainone, Ratburni.] S. Rotgerio. S. Estefano. S. Vuarmundo. Ego Eldebertus, jubente Barnardo, qui ista donacione scripsi, datavi die veneris, in mense julio, annos IIII [regnante Conrado].